《次韵欲游西湖阻雨》
宋代·陈渊

去年赏西湖，薄暑扳跻难。同游幸胜士，酒沃衣巾斑。

今岁来钱幸，腊雨扁舟寒。友朋适四集，局蹙樊笼间。

此生分林泉，造物犹余悭。未为登岳祷，且作访戴还。

无私本天理，敢怨阴云顽。向来旱蝗恶，征赋亦未宽。

宁令风作雪，要看麦堆山。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。